CELEX: 32013D0437
Language: hr
Date: 2013-08-14 00:00:00
Title: 2013/437/EU: Provedbena odluka Komisije оd 14. kolovoza 2013. o izmjeni Odluke 2010/642/EU o odobrenju metode razvrstavanja svinjskih trupova u Grčkoj i stavljanju izvan snage Odluke 89/449/EEZ o odobrenju metode razvrstavanja svinjskih trupova u Grčkoj (priopćeno pod brojem dokumenta C(2013) 5302)

17.8.2013   
            
            
               HR
            
            
               Službeni list Europske unije
            
            
               L 220/24
            
         
      PROVEDBENA ODLUKA KOMISIJE
   
   оd 14. kolovoza 2013.
   o izmjeni Odluke 2010/642/EU o odobrenju metode razvrstavanja svinjskih trupova u Grčkoj i stavljanju izvan snage Odluke 89/449/EEZ o odobrenju metode razvrstavanja svinjskih trupova u Grčkoj
   (priopćeno pod brojem dokumenta C(2013) 5302)
   (Vjerodostojan je samo tekst na grčkom jeziku)
   (2013/437/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 43. točku (m), u vezi s člankom 4.,
   budući da:
   
               (1)
            
            
               Odlukom Komisije 89/449/EEZ (2) u Grčkoj je odobrena uporaba triju metoda razvrstavanja svinjskih trupova. Grčka je izvijestila Komisiju da su se nakon donošenja te Odluke metode razvrstavanja znatno razvile te da su zabilježene promjene u populaciji svinja. Stoga se tri metode odobrene tom Odlukom ne mogu više koristiti.
            
         
               (2)
            
            
               Odlukom Komisije 2010/642/EU (3) u Grčkoj je odobrena uporaba jedne metode razvrstavanja svinjskih trupova s kojih je uklonjena koža.
            
         
               (3)
            
            
               Grčka je razvila dvije nove, ažurirane metode razvrstavanja te je od Komisije zatražila odobrenje tih dviju novih metoda razvrstavanja svinjskih trupova na svojem državnom području i iznijela iscrpan opis postupka disekcije, naznačujući načela na kojima se temelje te metode, rezultate postupka disekcije i korištene jednadžbe za procjenu postotka krtog mesa u protokolu predviđenom člankom 23. stavkom 4. Uredbe Komisije (EZ) br. 1249/2008 (4).
            
         
               (4)
            
            
               Razmatranjem tog zahtjeva ustanovljeno je da su uvjeti za odobrenje tih metoda razvrstavanja ispunjeni. Stoga je potrebno odobriti te metode razvrstavanja u Grčkoj.
            
         
               (5)
            
            
               Odluku 2010/642/EU treba stoga na odgovarajući način izmijeniti.
            
         
               (6)
            
            
               Odluku 89/449/EEZ treba staviti izvan snage.
            
         
               (7)
            
            
               Ne smiju se dopustiti izmjene uređaja ili metoda razvrstavanja, osim ako su izričito odobrene Odlukom Komisije.
            
         
               (8)
            
            
               Mjere predviđene ovom Odlukom u skladu su s mišljenjem Upravljačkog odbora za zajedničku organizaciju poljoprivrednih tržišta,
            
         DONIJELA JE OVU ODLUKU:
   Članak 1.
   Odluka 2010/642/EU mijenja se kako slijedi:
   
               (1)
            
            
               članak 1. zamjenjuje se sljedećim:
               „Članak 1.
               1.   Za razvrstavanje svinjskih trupova koji su obrađeni i izgledaju u skladu s odjeljkom B. točkom III. prvim stavkom Priloga V. Uredbi (EZ) br. 1234/2007 u Grčkoj je odobrena uporaba sljedeće metode, u skladu s odjeljkom B. točkom IV. stavkom 1. tog Priloga: uređaj ‚OptiScan-TP’ i metode ocjenjivanja s njim povezane, a njihov opis naveden je u dijelu I. Priloga ovoj Odluci.
               2.   Za razvrstavanje svinjskih trupova s kojih je uklonjena koža u Grčkoj je odobrena uporaba sljedećih metoda u skladu s odjeljkom B. točkom IV. stavkom 1. Priloga V. Uredbi (EZ) br. 1234/2007:
               
                           (a)
                        
                        
                           uređaj ‚OptiScan-TP’ i metode ocjenjivanja s njim povezane, a njihov opis naveden je u dijelu I. Priloga ovoj Odluci;
                        
                     
                           (b)
                        
                        
                           uređaj ‚Hennessy Grading Probe (HGP 4)’ i metode ocjenjivanja s njim povezane, a njihov opis naveden je u dijelu II. Priloga ovoj Odluci.”
                        
                     
         
               (2)
            
            
               Prilog se zamjenjuje tekstom u Prilogu ovoj Odluci.
            
         Članak 2.
   Odluka 89/449/EEZ stavlja se izvan snage.
   Članak 3.
   Ova je Odluka upućena Helenskoj Republici.
   
      Sastavljeno u Bruxellesu 14. kolovoza 2013.
      
         
            Za Komisiju
         
         Dacian CIOLOȘ
         
         
            Član Komisije
         
      
   
   
      (1)  SL L 299, 16.11.2007., str. 1.
   
      (2)  Odluka Komisije 89/449/EEZ od 17. srpnja 1989. o odobrenju metode za razvrstavanje svinjskih trupova u Grčkoj (SL L 214, 25.7.1989., str. 17.).
   
      (3)  Odluka Komisije 2010/642/EU od 25. listopada 2010. o odobrenju metode za razvrstavanje svinjskih trupova u Grčkoj (SL L 280, 26.10.2010., str. 60.).
   
      (4)  Uredba Komisije (EZ) br. 1249/2008 od 10. prosinca 2008. o utvrđivanju detaljnih pravila primjene ljestvice Zajednice za klasifikaciju goveđih, svinjskih i ovčjih trupova i izvješćivanja o njihovim cijenama (SL L 337, 16.12.2008., str. 3.).
   
      PRILOG
      
         
            „PRILOG
            
               METODE RAZVRSTAVANJA SVINJSKIH TRUPOVA U GRČKOJ
            
            
               Dio I.
            
            
               OptiScan-TP
            
            
                        1.
                     
                     
                        Pravila predviđena u ovom dijelu primjenjuju se kada se razvrstavanje svinjskih trupova vrši uređajem naziva ‚OptiScan-TP’.
                     
                  
                        2.
                     
                     
                        Uređaj OptiScan-TP opremljen je digitalnim uređajem kojim se snima osvijetljena fotografija dviju točaka mjerenja na trupovima. Slike su osnova za izračunavanje debljine sala i mišića u skladu s metodom dviju točaka ‚Zwei-Punkte Messverfahren (ZP)’.
                        Uređaj Optiscan-TP sam pretvara rezultate mjerenja u procijenjeni udio krtog mesa. Fotografije se čuvaju i može ih se naknadno kontrolirati. Integrirano sučelje Bluetooth® omogućuje jednostavan prijenos podataka.
                     
                  
                        3.
                     
                     
                        Udio krtog mesa trupa izračunava se u skladu sa sljedećom formulom:
                        
                                    3a.
                                 
                                 
                                    Formula za razvrstavanje svinjskih trupova koji su obrađeni i izgledaju u skladu s odjeljkom B. točkom III. prvom rečenicom Priloga V. Uredbi (EZ) br. 1234/2007:
                                    u kojoj je:
                                    
                                                Ŷ
                                             
                                             
                                                =
                                             
                                             
                                                = procijenjeni postotak krtog mesa u trupu,
                                             
                                          
                                                Χ1
                                                
                                             
                                             
                                                =
                                             
                                             
                                                najmanja debljina sala (uključujući kožu) u milimetrima nad mišićem M. gluteus medius,
                                             
                                          
                                                Χ2
                                                
                                             
                                             
                                                =
                                             
                                             
                                                debljina lumbalnog mišića u milimetrima, koja se mjeri kao najkraća udaljenost od prednjeg (kranijalnog) završetka mišića M. gluteus medius do gornjeg (dorsalnog) ruba vertebralnog kanala.
                                             
                                          
                              
                                    3b.
                                 
                                 
                                    Formula za razvrstavanje svinjskih trupova s kojih je uklonjena koža:
                                    u kojoj je:
                                    
                                                Ŷ
                                             
                                             
                                                =
                                             
                                             
                                                procijenjeni postotak krtog mesa u trupu,
                                             
                                          
                                                Χ1s
                                                
                                             
                                             
                                                =
                                             
                                             
                                                najmanja debljina sala (bez kože) u milimetrima nad mišićem M. gluteus medius,
                                             
                                          
                                                Χ2
                                                
                                             
                                             
                                                =
                                             
                                             
                                                debljina lumbalnog mišića u milimetrima, koja se mjeri kao najkraća udaljenost od prednjeg (kranijalnog) završetka mišića M. gluteus medius do gornjeg (dorsalnog) ruba vertebralnog kanala.
                                             
                                          Ove su formule valjane za trupove težine od 50 do 110 kilograma.
                                 
                              
                  
               Dio II.
            
            
               Hennessy Grading Probe (HGP 4)
            
            
                        1.
                     
                     
                        Pravila predviđena u ovom dijelu primjenjuju se kada se razvrstavanje svinjskih trupova vrši uređajem naziva ,Hennessy Grading Probe (HGP 4)’.
                     
                  
                        2.
                     
                     
                        Uređaj je opremljen sondom promjera 5,95 milimetara (i 6,3 milimetara na oštrici na vrhu sonde) koja sadržava fotodiodu (Siemens LED tipa LYU 260-EO) i fotodetektor tipa Silonex SLCD-61N1, a mjerno je područje od 0 do 120 milimetara. Rezultati mjerenja pretvaraju se u procijenjeni udio krtog mesa uporabom samog uređaja HGP 4 ili računala koji je s njime povezan.
                     
                  
                        3.
                     
                     
                        Udio krtog mesa trupa izračunava se u skladu sa sljedećom formulom:
                        
                           
                        u kojoj je:
                        
                                    Ŷ
                                 
                                 
                                    =
                                 
                                 
                                    procijenjeni postotak krtog mesa u trupu,
                                 
                              
                                    Χ1
                                    
                                 
                                 
                                    =
                                 
                                 
                                    debljina leđnog sala (bez kože) u milimetrima, koja se mjeri na 8 centimetara od središnje linije trupa na razini zadnjeg rebra,
                                 
                              
                                    Χ2
                                    
                                 
                                 
                                    =
                                 
                                 
                                    debljina leđnog sala (bez kože) u milimetrima, koja se mjeri na 6 centimetara od središnje linije trupa između trećeg i četvrtog rebra od kraja,
                                 
                              
                                    Χ3
                                    
                                 
                                 
                                    =
                                 
                                 
                                    debljina dorsalnog mišića u milimetrima koja se mjeri u isto vrijeme i na istome mjestu kao X2.
                                 
                              Ova je formula valjana za trupove težine od 60 do 120 kilograma.”